बुधवार की रात करीब बारह बजे कैंटर चालक लखविंद्र सिंह अपना कैंटर दिल्ली से वीडियोकॉन कंपनी के एलसीडी व एलईडी के करीब 183 बाक्स लोड करने के बाद जीरकपुर पंजाब जा रहा था। जैसे ही वह नीलोखड़ी के टोल प्लाजा के पास पहुंचा, तो अचानक कैंटर में कुछ खराबी आ गई। लखविंद्र ने कैंटर को सड़क के किनारे खड़ा कर दिया और कैटर में ही सो गया। चालक ने बताया कि कुछ समय बाद एक युवक ने खिड़की को थपथपाया, तो लखविंद्र की नींद खुली। लखविंद्र ने खिड़की खोली, तो एकदम से तीन नकाबपोश युवकों ने उसे दबोच लिया। नकाबपोश युवकों ने चाकू की नोंक पर उसके हाथ पीछे बांध दिए और उससे मारपीट शुरू कर दी। इसके बाद एक युवक ने किसी तरह कैंटर को स्टार्ट किया और लखविंद्र को साथ लेकर आरोपी करनाल की तरफ चल दिए। करनाल के पास कैंटर से सामान उतारकर एक अन्य कैंटर में लोड करने के बाद लुटेरे फरार हो गए।